Daddy's Roommate
ביקורת > מחלוקת

בעשור שלאחר פרסום הספר, על פי איגוד הספריות האמריקאי, הספר היה הספר המעורער ביותר בארצות הברית לשנת 1993 ולשנת 1994. הספר בולט בכך שהוא היה אחד מספרי הילדים הראשונים שממחישים מערכות יחסים הומוסקסואליות שהוזכר במספר דיונים פוליטיים וחברתיים שונים מאז פרסומו.
ב-1992, הציע קנצלר בית הספר של מחלקת החינוך של ניו יורק (אנ') את תוכנית הלימודים הרב-תרבותית של תוכנית הקשת. 2 מהספרים שהוצעו היו Daddy's Roommate ו-Heather Has Two Mommies (אנ'). כשהתפרסם שבתי הספר הציבוריים בניו יורק ילמדו על מערכות יחסים הומוסקסואליות, פרצו ויכוחים במספר תוכניות טלוויזיה ועיתונים, ביניהם Nightline (אנ'), לארי קינג לייב, והניו יורק טיימס. ויכוחים אלו גרמו לספר להיות הספר היה הספר המעורער ביותר בארצות הברית בשנתיים שלאחר מכן.
הפוליטיקאי מאורגון, לון מאבון, השתמש ב-Daddy's Roommate וב-Heather Has Two Mommies לקמפיין שלו לתיקון חוקת ארצות הברית בשביל לאפשר אפליה נגד לסביות והומואים. הוא השתמש בשני הספרים כראיה לסדר יום הומוסקסואלי מיליטנטי שאיים על התפתחות הילד. עם זאת, יוזמה זו לא התקבלה לאחר הצבעה שהתקיימה ב-3 בנובמבר 1992.
Daddy's Roommate היה נקודת דיון במהלך הבחירות לנשיא ארצות הברית ב-2008, כאשר נטען כי המועמדת לסגנית הנשיא, מטעם המפלגה הרפובליקנית, שרה פיילין, ניסתה להוציא את הספר מספרייה ציבורית בואסילה, אלסקה. ב-1995, חברת המועצה, פיילין, ביקשה מהספרייה המקומית להסיר את הספר שלוש פעמים מהמדף. לאחר שהספרנית סירבה, פיילין פיטרה אותה, לפני שבסופו של דבר החזירה אותה לעבודה אחרי שספגה תגובת נגד ציבורית. חברת המועצה, לורה צ'ייס, שאלה את פיילין אם קראה את Daddy's Roommate, ופיילין הגיבה שהיא "לא צריכה לקרוא את הדברים האלו". הקמפיין של מקיין-פיילין בבחירות אלו, הכחיש את מעורבותה של פיילין במקרה למרות העדים שטענו אחרת.
ניסיונות בולטים אחרים לצנזר את הספר מפורטים להלן:
| שנה | מקום | תיאור |
| --- | --- | --- |
| 1992 | מועצת בתי הספר של ביי רידג' (אנ'), ניו יורק | לאחר שהתקבלו תלונות מההורים, בחר מועצת בתי הספר להריד מהמדף את Daddy's Roommate ואת Heather Has Two Mommies מתוכנית הלימודים. בעבר, הספרים היו בחירת קריאה אופציונלית עבור תלמידי כיתה א', אך הם נחשבו כבלתי הולמים לגיל לאחר שנשיא מועצת בתי הספר בדק את החומר. |
| 1992 | הספרייה האזורית של מחוז גווינט (אנ'), ג'ורג'יה | המתנגדים לספר שיתפו פעולה בהגשת תלונות רבות למערכת הספרייה האזורית לייק לנייר. אף על פי שגובשו 2 עצומות עם 350 שמות שמבקשים להסיר את הספר, הספרייה בחרה לשמור עליו. בעקבות ההחלטה, ביקשו החותמים לבחון את הספר על ידי ועד הספרייה. לאחר מכן, ועד הספרייה החליט להסיר את הספר ממדף הספרייה האזורית, במקום להציב אותו ליד שולחן המבקרים שמבקשים את הספר. |
| 1993 | מערכת הספריות של מחוז מרסר (אנ'), ניו ג'רזי | תושב המקום קית' סמית', כתב למערכת הספריות של מחוז מרסר, ומנהל המחוז, רובר פרונטי, וביקש, בין היתר, להסיר את הספר מהמדף של מערכת הספריות. אף על פי שבדיקת מערכת ספריות המליצה לשמור על הספר במדור הילדים, הספרייה קיבלה הוראה להעביר את Daddy's Roommate לחלק ההורי, שם הוא נמצא כיום. |
| 1994 | מערכת בתי הספר של קוטג' גרוב (אנ'), אורגון | בתחילה, הספר נכלל בתוכנית הלימודים נגד הטיה של מחוז ליין (אנ'). לאחר שמספר הורים התנגדו להכללת הספר בתוכנית הלימודים, הספר הוסר בעיר בלבד. |
| 1994 | הספרייה הציבורית של צ'נדלר, אריזונה | בניסיון לאסור את הספר מהספרייה, טענו המתנגדים שהספר הוא אינדוקטרינציה של ילדים לאורח חיים הומואי. המתנגדים לספר הציעו להחליפו בספר Alfie's Home של ריצ'רד א. כהן (אנ'), שמתאר את ההומוסקסואליות כמצב שניתן לטיפול. Daddy's Roommate נשמר בספרייה, ו-Alfie's Home הוסף לאוסף הספרייה. |
| 1995 | הספרייה החינמית של ראטלנד (אנ'), ורמונט | האזרח המקומי, קרול רייכה, פרסם מאמר ב-Rutland Herald (אנ'), שקרא תיגר על הכללת הספר במדור הילדים בספרייה המקומית, והטיל ספק במדיניות הספרייה. בשל תשומת הלב הלאומית שקיבלה, הספרייה קיימה פורום ציבורי בנושא. לאור התמיכה המקומית, ועדת הספרייה הצביעה לשמור על הספר במקומו הנוכחי, תוך הקמת ועדה חדשה שתחקור מדיניות ספרייה אחרת סביב ספרות שנויה במחלוקת. |
| 1998 | מערכת הספריות של מחוז ברבארד (אנ'), פלורידה | מספר תושבים של מחוז ברבארד התנגדו לשווי הספר ביחסים הומוסקסואליים והטרוסקסואליים וטענו כי הספר מקדם אורח חיים הומוסקסואלי. עם זאת, הספר נשמר במקומו הנוכחי. באותה שנה, אירע מצב דומה בהייס (אנ'), קנזס, שבו התקבלה ההחלטה האולטימטיבית להחזיק את הספר במערכת הספריות. |
| 1998 | הספרייה הציבורית של ויצ'יטה פולס (אנ'), טקסס | לאחר ששר בפטיסטי מקומי מחה על הכללת הספר בספרייה הציבורית, חבר הקהילה לקח ללא הגבלת זמן את כל עותקי הספר. לאחר שהסיפור זכה לתשומת לב לאומית, אנשים שונים תרמו את העותקים האישיים שלהם לספרייה, ובמהרה רכשה הספרייה עותקים נוספים של הספר בשביל להתאים לגידול בביקוש בהתאם למדיניותה. עם זאת, התושבים המשיכו לגנוב את הספר מהספרייה, מה שגרם למועצת העיר ויצ'יטה פולס ליצור מדיניות שאפשרה למחזיקי כרטיסי הספרייה שגרפו 300 חתימות את היכולת להעביר ספרות מסוימת ממחלקה אחת למחלקת אחרת. עם זאת, ה-ACLU ערער על מדיניות זו בבתי משפט מקומיים, ובסופו של דבר המדיניות לא התקבלה על ידי שופט בית המשפט המחוזי האמריקאי, ג'רי בוכמאייר, ובכך החזיר את הספר למחלקת הילדים. |
| 2005 | מועצת בתי הספר של סנטרוויל (אנ'), אינדיאנה | מועצת בתי הספר שנבחרה לאחרונה החליטה להסיר את הספר ממדפי הספריות, וכן לאסור על גישה לספר בשטח בתי הספר. |